**ELŐTERJESZTÉS**

**a** **Kulturális, Oktatási és Civil Bizottság**

**2025. szeptember 23-i ülésére**

**Javaslat elszámolási határidő meghosszabbítására**

A Kulturális, Oktatási és Civil Bizottság (a továbbiakban: Bizottság) 2024. november havi ülésén tárgyalta a Kulturális és Civil Alapra beérkezett pályázatokat. A Bizottság 133/2024. (XI.26.) KOCB számú határozatával úgy döntött, hogy a Savaria Tendency Art Group Művészeti és Kulturális Egyesület (a továbbiakban: Egyesület) Mesterek és Tanítványaik\_ Kirakatkiállítás megrendezése célú pályázatát 200 ezer forint összeggel támogatja. A 2025. januárjában aláírt támogatási szerződés értelmében a támogatásról – figyelembe véve a rendezvény időpontját - legkésőbb 2025. augusztus 9. napjáig elszámolást kell benyújtani az Önkormányzatnak.

A határidőt megelőzően az Egyesület elnöke arról tájékoztatta az Önkormányzatot, hogy a megsokszorozódott munkahelyi és magánéleti feladatai miatt a kiállítás megszervezése háttérbe szorult, így az júniusban nem került megvalósításra. A kiállítást december első hetében szeretnék megszervezni, ezért az elszámolási határidő meghosszabbítását kezdeményezik.

Az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható.

Fentiek miatt kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. szeptember „ ”**

 **/: Horváth Soma :/**

**Határozati javaslat**

**…/2025. (IX.23.) KOCB. számú határozat**

1. A Bizottság a „Javaslat támogatással kapcsolatos döntés meghozatalára” című előterjesztést megtárgyalta, és – az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése alapján - úgy döntött, hogy hozzájárul az Önkormányzat és a Savaria Tendency Art Group Művészeti és Kulturális Egyesület között létrejött 41226-6/2024. iktatási számú támogatási szerződés 11. pontjában szereplő elszámolási határidő 2026. február 9. napjáig történő meghosszabbításához.
2. A Bizottság felkéri a kötelezettségvállalót, hogy a támogatási szerződés módosításáról gondoskodjon.

**Felelős:** Putz Attila, a Kulturális, Oktatási és Civil Bizottság elnöke

 Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2025. október 15. (2. pont vonatkozásában)